পাকিস্তানে ফের বড় হামলা তালিবানের! মৃত একাধিক

ওয়েব ডেস্ক : পাকিস্তানে ফের বড় হামলা (Attack)। এবার উত্তর ওয়াজিরিস্তানের এক সেনা ক্যাম্পে হল আত্মঘাতী হামলা (Suicide Attack)। তার জেরে একাধিক পাকিস্তানের সেনার মৃত্যু (Death) হয়েছে বলে খবর। আহত হয়েছেন অনেকে। মৃতদের মধ্যে মহিলা ও শিশু রয়েছেন বলে খবর।

জানা যাচ্ছে, উত্তর ওয়াজিরিস্তানের এই এলাকা হল আফগানিস্তান সীমান্তবর্তী এলাকা। যা খাইবার পাখতুনখোয়া প্রদেশের মধ্যে পড়ে। তিন বন্দুধারী ও এক আত্মঘাতী জঙ্গি লহামলা চালায় বলে অভিযোগ। এর জেরে ৪ জন পাক সেনার মৃত্যু হয়েছে বলে খবর। আহত হয়েছেন অন্তত ১৫ জনের।

আরও খবর : ইমরান খানকে আরও ১৭ বছরের কারাদণ্ড! ফের অশান্ত হবে পাকিস্তান?

জানা গিয়েছে, প্রথমে নিরাপত্তা ভেঙে ঢোকার চেষ্টা করে হামলাকারীরা। তার পরেই গাড়ি নিয়ে সোজা ঢুকে পরে তারা। এর পরেই সজোরে গিয়ে ধাক্কা মারে পাক সেনা ক্যাম্পে। সঙ্গে সঙ্গে বিস্ফোরণ হয়। একাধিক বাড়ি ক্ষতিগ্রস্ত হয়। প্রাণ হারান চার পাকিস্তানি সেনা।

আত্মঘাতী হামলার পর তিন হামলাকারী পর পর গুলি চালাতে থাকে। পাক সেনার সঙ্গে তাদের দীর্ঘক্ষণ গুলির লড়াই চলে। তবে শেষে ওই হামলাকারীদের মৃত্যু হয় বলে খবর। ইতিমধ্যে এই হামলার দায় স্বীকার করেছে তেহরিক-ই-তালিবান পাকিস্তান বা টিটিপি (TTP)।